আন্তর্জাতিক ক্রিকেট কাউন্সিল
১৫ জুন, ১৯০৯ সালে ইংল্যান্ডের লর্ডসে এই প্রতিষ্ঠানের যাত্রা শুরু হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশসমূহই এত যুক্ত হতে পারতো। পরবর্তীতে এতে যোগ দেয় ওয়েস্ট ইন্ডিজ, নিউজিল্যান্ড, ভারত ও পাকিস্তান ক্রিকেট দল।
প্রফেশনাল ক্রিকেটার্স অ্যাসোসিয়েশন
প্রফেশনাল ক্রিকেটার্স অ্যাসোসিয়েশন (পিসিএ) ইংল্যান্ড এবং ওয়েলসের সাবেক ও বর্তমান প্রথম-শ্রেণীর ক্রিকেটারদের প্রতিনিধিত্বমূলক পরিচালনা পরিষদ। ইংল্যান্ডের সাবেক ফাস্ট বোলার ফ্রেড রামসে ১৯৬৭ সালে এ সংগঠনটি প্রতিষ্ঠা করেন। তখন এর নাম ছিল ক্রিকেটার্স অ্যাসোসিয়েশন। ১৯৭০-এর দশকে পিসিএ ইংল্যান্ড এবং ওয়েলসভিত্তিক প্রথম-শ্রেণীর ক্রিকেটে অংশগ্রহণকারী পেশাদার ক্রিকেটারদের চুক্তির মানদণ্ড নিরূপণ ও সর্বনিম্ন বেতন নির্ধারণ করে।